CELEX: E2005P0002
Language: fi
Date: 2005-02-10 00:00:00
Title: EFTAn valvontaviranomaisen 10 päivänä helmikuuta 2005 Islannin tasavaltaa vastaan nostama kanne (Asia E-2/05)

19.5.2005   
            
            
               FI
            
            
               Euroopan unionin virallinen lehti
            
            
               C 117/27
            
         EFTAn valvontaviranomaisen 10 päivänä helmikuuta 2005 Islannin tasavaltaa vastaan nostama kanne
   (Asia E-2/05)
   (2005/C 117/08)
   EFTAn valvontaviranomainen, Rue Belliard 35, B-1040 Bryssel, asiamiehinään Niels Fenger ja Bjørnar Alterskjær, on nostanut 10 päivänä helmikuuta 2005 EFTAn tuomioistuimessa kanteen Islannin tasavaltaa vastaan.
   Kantaja vaatii, että tuomioistuin
   
               1.
            
            
               julistaa, että koska Islannin tasavalta ei ole määräajassa lakkauttanut ja perinyt takaisin tukea, jota myönnetään osana 25 päivänä helmikuuta 2005 tehdyllä päätöksellä N:o 21/04/COL ETA-sopimuksen vastaiseksi julistettuja verojärjestelmiä, se ei ole täyttänyt mainitun päätöksen 2, 3 ja 4 artiklan mukaisia velvollisuuksiaan; sekä
            
         
               2.
            
            
               määrää Islannin maksamaan oikeuskäsittelystä aiheutuvat kustannukset.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Islanti antoi maaliskuussa 1999 lain N:o 31/1999 kansainvälisistä kauppayhtiöistä ilmoittamatta asiasta EFTAn valvontaviranomaiselle; vrt. valvonta- ja tuomioistuinsopimuksen pöytäkirjassa 3 olevan 1 artiklan 3 kohta.
            
         
               —
            
            
               EFTAn valvontaviranomainen teki 25 päivänä helmikuuta 2004 päätöksen N:o 21/04/COL, jonka mukaan säädöksessä määrätyt verotoimenpiteet ovat ETA-sopimuksen 61 artiklan 1 kohdan mukaista valtiontukea, menettelyllisistä syistä tuki on sääntöjenvastaista, sillä ilmoitusta ei ole annettu, ja tuki on ETA-sopimuksen vastaista.
            
         
               —
            
            
               Valvonta- ja tuomioistuinsopimuksen pöytäkirjassa 3 olevan II osan 14 artiklaa soveltaen EFTAn valvontaviranomainen katsoi, että tuki olisi perittävä tuensaajilta takaisin verovuodesta 1999 alkaen.
            
         
               —
            
            
               Islannin tasavalta ei ole noudattanut päätöstä N:o 21/04/COL määräajassa. Sen vuoksi EFTAn valvontaviranomainen on siirtänyt asian EFTAn tuomioistuimen käsiteltäväksi valvonta- ja tuomioistuinsopimuksen pöytäkirjassa 3 olevan I osan 1 artiklan 2 kohdan toisen alakohdan mukaisesti.